

**H O T Ă R Â R E**

**privind însușirea unei documentații cadastrale de alipire pentru imobilul**

**situat în Municipiul Cluj-Napoca, str. Donath nr. 172-174**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. 35 din 16.02.2023 privind însușirea privind însușirea unei documentații cadastrale de alipire pentru imobilul situat în Municipiul Cluj-Napoca, str. Donath nr. 172-174, propus de Președintele Consiliului Județean Cluj, domnul Alin Tișe, care este însoţit de Referatul de aprobare cu nr. 6253/15.02.2023; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 6255/15.02.2023 şi de Avizul cu nr. 6253 din 21.02.2023 adoptat de Comisia de specialitate nr. 4, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Luând în considerare prevederile art. 123 – 140 și ale art. 142 - 156 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020, republicată;

În conformitate cu dispozițiile:

* art. 108, ale art. 173 alin. (1) lit. d) și alin. (5) lit. p), ale art. 285, ale art. 286 alin. (1)-(3), ale art. 287 lit. b) și ale art. 298 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 858 – 870 și ale art. 876 - 880 din Legea privind Codul civil nr. 287/2009, republicată, cu modificările şi completările ulterioare;
* art. 21, ale art. 25, ale art. 28 alin. (1) şi (5) și ale art. 40 alin. (3) lit. b) din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* art. 17, ale art. 18 lit. e), ale art. 68 alin. (1) lit. a) și alin. (2), ale art. 91, ale art. 126 lit. a), ale art. 127 alin. (2), ale art. 128 alin. (1), ale art. 129 alin. (1) - (2) și ale art. 130 alin. (1) lit. b), alin. (2) și alin. (6) din Regulamentul de recepţie şi înscriere în evidenţele de cadastru şi carte funciară aprobat prin Ordinul Directorului General al Agenţiei Naţionale de Cadastru şi Publicitate Imobiliară nr. 600/2023;
* Anexei nr. 19 la Hotărârea Consiliului Județean Cluj nr. 143/2008 privind însuşirea Inventarului bunurilor care alcătuiesc domeniului public al Judeţului Cluj, cu modificările și completările ulterioare;
* Hotărârii Consiliului Județean Cluj nr. 132/2022 privind însușirea unor documentații cadastrale pentru imobilele identificate cu numerele cadastrale 274150, 274097 și 274098 Cluj-Napoca;
* Hotărârii Consiliului Județean Cluj nr. 153/2022 privind însușirea unei documentații cadastrale pentru imobilul situat în Municipiul Cluj-Napoca, str. Donath nr. 172-174;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1. (1)** Se însuşește documentaţia cadastrală pentru alipirea imobilelor înscrise în Cărțile funciare nr. 274150 Cluj-Napoca, nr. 274097 Cluj-Napoca și nr. 350581 Cluj-Napoca, aflate în domeniul public al Județului Cluj și în administrarea Spitalului Clinic de Urgență pentru Copii Cluj-Napoca, cuprinsă în anexa care face parte integrantă din prezenta hotărâre.

**(2)** Se emite acordul proprietarului –Judeţul Cluj– pentru alipirea imobilelor cu numere cadastrale 274150 Cluj-Napoca, 274097 Cluj-Napoca și 350581 Cluj-Napoca, proprietatea Județului Cluj și deschiderea unei noi cărți funciare rezultate din alipirea acestora, conform documentației menționate la art. 1.

**Art. 3. (1)** Se împuterniceşte persoana autorizată ANCPI -Moteoc Nicolae Aurel- pentru depunerea la Oficiul de Cadastru şi Publicitate Imobiliară Cluj a documentaţiei cadastrale prevăzute la art. 1.

**Art. 4.** Cu punerea în aplicare a prevederilor prezentei hotărâri se încredinţează Preşedintele Consiliului Judeţean Cluj, prin Secretarul General al Județului Cluj; Comisia specială de inventariere a domeniului public şi privat a Județului Cluj; Direcția Generală Buget-Finanțe, Resurse Umane și Spitalului Clinic de Urgență pentru Copii Cluj-Napoca.

**Art. 5.** Prezenta hotărâre se comunică Secretarului General al Județului Cluj; Comisiei speciale de inventariere a domeniului public şi privat a Județului Cluj; Direcției Generale Buget-Finanțe, Resurse Umane; Spitalului Clinic de Urgență pentru Copii Cluj-Napoca, precum și Prefectului Județului Cluj și se aduce la cunoştinţă publică prin afișare la sediul Consiliului Județean Cluj şi prin postare pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. 36 din 28 februarie 2023**

*Prezenta hotărâre a fost adoptată cu 37 voturi “pentru”, fiind astfel respectate prevederile legale privind majoritatea de voturi necesară.*